ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

.....ต้นกล้า
“คิดจะทำการใหญ่ ต้องไม่สนใจเรื่องเล็ก” 
...l...การอภิปรายงบประมาณรายจ่ายประจำปี 2554 ถูกบันทึกไว้เป็นประวัติศาสตร์การเมืองไทย เพราะปีนี้บรรดาสมาชิกสภาผู้แทนราษฎร โชว์ฝีปาก ลากยาวกันมา 2 วัน 2 คืน ยังไม่มีทีท่าว่าจะยุติจนประธานสภาต้องเปิดเวทีให้ชำแหละกันต่ออีก 2 วันข้างหน้า และจนบัดนาวก็ยังไม่รู้ว่าจะบรรจบลงตรงไหน 
...l...งบ 2.07 ล้านล้านบาทนั้น มีแผลเหวอะหวะเต็มไปหมด โดยเฉพาะงบกระทรวงกลาโหม ที่ตั้งไว้ถึง 8% ของงบประมาณทั้งหมด มีช่องโหว่เต็มไปหมด เพราะปีนี้รัฐบาลอภิสิทธิ์ เวชชาชีวะ ดูจะเป็นเบี้ยล่างในพลังการต่อรองกับกองทัพ ที่มีหัวเรือใหญ่ พล.อ.ประวิตร วงษ์สุวรรณ คอยขับเคลื่อน ปีนี้จึงตั้งงบจัดซื้อจัดจ้าง ไว้มากเป็นกรณีพิเศษ แต่ไม่ยอมเปิดเผยรายละเอียดเท่าที่ควร จนเป็นที่น่าจับตาว่าจะมีวิธีการจัดซื้อจัดจ้างแบบพิเศษ ออกมาหลังจากนี้ไป 
...l...ใครที่สนใจ ก็น่าจะลองไปดูไส้ในงบกองทัพบกดูก็ได้ รับประกันมันส์พิลึก เอาแค่น้ำย่อย งบเพื่อซื้อปืน 1.5 หมื่นกระบอก วงเงิน 1,500 ล้านบาท งบซื้อรถถัง 60 คัน ใช้เงินร่วม 7,200 ล้านบาท งบซื้อรถวีโก้กันกระสุน 300 คัน ตั้งงบไว้ 700 ล้านบาท งบซื้อรถบรรทุกเบา 1,300 คัน ตั้งวงเงินไว้ 5,000 ล้านบาท งบซื้อเฮลิคอปเตอร์ 8 ลำ ตั้งวงเงินไว้ 1,600 ล้านบาท
...l...ยังไม่หนำใจ ตั้งงบซื้อรถหุ้มเกราะล้อยางจากยูเครน ล็อตสอง จำนวน 121 คัน ตั้งวงเงินแบบมันส์ๆ 6,000 ล้านบาท ทั้งๆ ที่ ก่อนหน้านี้ซื้อมาแล้ว 91 คัน ด้วยเงิน 4,500 ล้านบาท ก็ยังยุ่งยากในการดำเนินงานอยู่หรือกรณีซื้อเฮลิคอปเตอร์ฝึกบิน 16 ลำ มูลค่า 1,200 ล้านบาท ก็ฉาวโฉ่อยู่ในชั้นศาล
...l...งานจัดซื้อมากมายขนาดนี้ ต่อให้สุเทพ เทือกสุบรรณ รองนายกรัฐมนตรีด้านความมั่นคง ออกมาการันตี ว่าไม่มีอะไรในกอไผ่ ก็ไม่มีใครเชื่อ
...l...ในที่สุด ปิยะ ซอโสตถิกุล ผู้ช่วยผู้จัดการใหญ่ ธนาคารกรุงเทพ หนุ่มไฮเปอร์อนาคตไกล ก็ต้องอำลาชีวิตนายแบงก์เพื่อไปช่วยงานในครอบครัวเสียแล้ว เพราะธุรกิจในเครือข่ายซอโสตถิกุล ต้องการมือการเงินและนักบริหารหนุ่ม มาขับเคลื่อนกิจการ แทนรุ่นเตี่ย ที่ต้องการวางมือเพราะปัญหาสุขภาพ ปิยะซึ่งเป็นลูกชายเพียงหน่อเดียว ในบรรดาพี่น้องผู้หญิง จึงตัดใจทิ้งงานแบงก์ที่ชอบและกำลังรุ่งโรจน์ หันไปรับช่วงบริหารธุรกิจรองเท้านันยางและผงชูรสตราชฎา